**ספינר** (באנגלית: **Fidget spinner**) הוא צעצוע בצורת ארבעה עיגולים היוצרים מעין משולש מעוגל. הספינר מעוצב כמסב העשוי ממגוון של חומרים כגון נירוסטה, טיטניום, נחושת ופלסטיק.

הספינר הפך לצעצוע פופולרי ב-2017. הצעצוע נפוץ מאוד בקרב ילדי בית ספר מכל הגילים.

עיצוב הספינר
------------

ספינר מסתובב
ספינר מפלסטיק בעל שני קצוות
ספינר מתוכנן ככלי שמטרתו להקל על לחץ ולהפיג שעמום. הבסיס של הספינר מורכב ממסב מעגלי. את הספינר מחזיקים בדרך כלל כאשר האגודל והאמה מחזיקות את הבסיס בעוד האצבע מסובבת את הספינר הלוך ושוב. נוסף על הספינרים הרגילים, יש ספינרים שברגע שמסובבים אותם הם רוטטים, רועשים וזוהרים.

פופולריות (2017)
----------------

אנשים משחקים בספינר
ב-23 בדצמבר 2016 פרסם הכתב ג'יימס פלאפק ממגזין "פורבס" מאמר המתאר את הספינר כ"צעצוע משרדי חובה לשנת 2017". בסוף חודש מרץ בשנה שלאחר מכן החלו אנשים להעלות לאתרי מדיה חברתית כגון YouTube ו-Reddit מדריכים המלמדים כיצד להשתמש בספינר וסרטים קצרים המראים טריקים ותרגילים שאפשר לעשות איתו. באתר "Etsy" דווח כי באתר נמכרים ספינרים בעיצוב והתאמה אישית. בעיתון "הבוסטון גלוב" דווח כי הספינר השתלב בזרם המרכזי של הצעצועים ברחבי העולם יחד עם הקובייה "Fidget Cube" (בישראל קובייה זו מכונה "קוביית עצבים").

באביב 2017 החלה הפופולריות של הספינר לעלות במידה ניכרת; המגזין "Money" דיווח כי שיעור החיפוש של "ספינר" במנוע החיפוש גוגל עלה בחודש אפריל. עד 4 במאי, וריאציות שונות של ספינרים היו 20 המוצרים הנמכרים ביותר באתר אמזון במדור הצעצועים.

ב-14 במאי 2017 החל לדרוש מכון התקנים הישראלי בדיקות התאמה לספינר[דרושה הבהרה]. משום כך עלות ייבוא הספינר עלתה וליבואנים יהיה קשה יותר לשווק את המוצר בישראל.

אחרי שיא הפופולריות שלו מאי 2017 החלה הפופולריות של הכלי להיעלם, והוא נחשב כיום לאופנה חולפת(אנ').

### הספינר בבתי הספר

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. משרד החינוך הגיב על הספינרים.
עם הגידול המהיר בפופולריות של הספינר ב-2017 יחד עם פרסומו ברשתות חברתיות ואתרי קניות בינלאומיים,
הספינר החל לצוץ בבתי ספר רבים. כתוצאה מהשימוש הנפוץ של הספינר בקרב תלמידי בית ספר, מספר רב של בתי ספר אסרו על שימוש בצעצוע זה בזמן השיעור. האיסור נובע מטענות של מורים הטוענים כי הספינרים מסיחים את דעתם של התלמידים מביצוע עבודתם בבית הספר.

שימושים בריאותיים
-----------------

כאשר הספינרים הפכו לפופולריים ב-2017, פורסמה טענה לא מבוססת מחקרית בתיאור המוצר, שהספינרים יכולים להועיל לאנשים בעלי הפרעת קשב, ריכוז והיפראקטיביות, אוטיזם קלאסי או חרדה. כמה ספינרים שנמכרו על ידי אמזון פורסמו כ"משככי לחץ". טענות אלו, נכון למאי 2017, לא הוכחו באופן מחקרי.

ראו גם
------

* פיג'טינג (תנועתיות עצבנית)

קישורים חיצוניים
----------------

ויקישיתוף מדיה וקבצים בנושא **ספינר** בוויקישיתוף
* אלמז מנגיסטו, נער שיחק בטבעת מהצעצוע "ספינר" – ופונה לבית החולים, באתר של "רשת 13" (במקור, מאתר "nana10")
* שלמה בן חיים, מותר לשחק ב'ספינר' בשבת? רבנים פירקו אותו, והתשובה שלהם היא…, באתר חרדים10
* אור רביד‏, נער בן 13 נפצע כששיחק עם ספינר: "הרופאים לא נתקלו במקרה כזה", באתר וואלה!‏, 10 במאי 2017
* איציק מן, צפו: הלקח הנלמד מהמשחק הפופולרי "ספינר", באתר בחדרי חרדים
* ד"ר אבי סאייג, איך לגרום לספינר לרחף באוויר?, במדור "ניסויי מדע בבית" באתר של מכון דוידסון לחינוך מדעי, 18 במאי 2017
* ד"ר אבי סאייג, מה מהירות הסיבוב של ספינר?, באתר של מכון דוידסון לחינוך מדעי, 24 במאי 2017
* בהלת ה'ספינר': מפריע או עוזר לקשב וריכוז?, באתר עמותת הביננו

הערות שוליים
------------

1. 1 2  זהירות, ספינר: כל מה שצריך לדעת על הלהיט שכבש את הילדים, באתר הידברות
2. ↑  Need to focus? Fidget toys may help.
3. ↑  Meet the Fidget Spinner, a New Toy Craze Entrancing Kids and Grownups Alike
4. ↑  Your kid probably has a fidget spinner already, but let me tell you about it anyway
5. ↑  זוהי הדרך הנפוצה לשחק בספינר. ישנן עוד דרכים כמו להניח את הספינר על השולחן ולסובב אותו עם האצבע בלבד
6. ↑  Fidget Spinners Are The Must-Have Office Toy For 2017, באתר פורבס
7. ↑  How Fidget Spinners Became a Hula Hoop for Generation Z, באתר הניו יורק טיימס
8. ↑  דניאלה רגב, הקובייה שלא עושה כלום גייסה 6.3 מיליון דולר, באתר ynet, 19 באוקטובר 2016
9. ↑  Here's Everything You Need To Know About Fidget Spinners
10. ↑  ניתוח נתונים של חיפוש המילה "fidget spinner", באתר Google
11. ↑  עיתון ישראל היום, 15 במאי 2017
12. ↑  Get Over It. Fidget Spinner Trend Is Dead, Fortune (באנגלית)
13. ↑  Educators put their own spin on fidget devices in classrooms
14. ↑  All your questions about fidget spinners, answered, באתר CNN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007405857105171
* LCCN: sh2017003711
* NKC: ph961897

 |